În perioada în care a ocupat postul de secretar general, au avut loc o serie de evenimente în care ONU a jucat un rol activ. A participat activ la dezamorsarea Crizei rachetelor cubaneze și a încercat să medieze situația care a dus la Războiul de șase zile din 1967. Tot în aceeași perioadă a avut loc Primăvara de la Praga și războiul Indo-Pakistanez din 1971 care a dus la crearea statului Bangladesh. A criticat de asemenea regimul de Apartheid din Africa de Sud cât și comportamentul armatei americane în Războiul din Vietnam.